Дебърца (община)
Дебърца () е община и историко-географска област, разположена в западната част на Северна Македония.

Общината обхваща 30 села в планинската котловина Дебърца по горното течение на река Сатеска и в Стружкото поле на площ от 425,39 km2. Общината е образувана през 2004 година, когато към община Белчища, обхващаща селата в областта Дебърца се прибавя община Мешеища с шест села - Волино, Горенци, Климещани, Мешеища, Оровник и Требенища, които са в Стружкото поле и не са част от областта Дебърца. Седалището на община Дебърца е село Белчища. Населението на общината е 5507 (2002), предимно македонци. Гъстотата на населението е 12,95 жители на km2.

В 2014 година формата на името на общината и областта на македонска книжовна норма е сменена от Дебарца на съответстващата на оригинала като произношение Дебрца.

Структура на населението 
Според преброяването от 2002 година община Дебърца има 5507 жители.

Бележки